CELEX: 62010CA0606
Language: et
Date: 2012-06-14 00:00:00
Title: Kohtuasi C-606/10: Euroopa Kohtu (teine koda) 14. juuni 2012 . aasta otsus (eelotsusetaotlus, mille on esitanud Conseil d’État — Prantsusmaa) — Association nationale d’assistance aux frontières pour les étrangers (ANAFE) versus Ministre de l’Intérieur, de l’Outre-mer, des Collectivités territoriales et de l’immigration (Määrus (EÜ) nr 562/2006 — Isikute üle piiri liikumist reguleerivad ühenduse eeskirjad (Schengeni piirieeskirjad) — Artikkel 13 — Kolmandate riikide kodanikud, kellel on ajutine elamisluba — Siseriiklikud õigusnormid, mis keelavad mitmekordse viisa puudumisel kolmandate riikide kodanike naasmise selle liikmesriigi territooriumile, kes on ajutise elamisloa väljastanud — Mitmekordse viisa mõiste — Varasem haldustava, mis lubas naasta ilma mitmekordse viisata — Üleminekumeetmete vajadus — Puudumine)

28.7.2012   
            
            
               ET
            
            
               Euroopa Liidu Teataja
            
            
               C 227/3
            
         Euroopa Kohtu (teine koda) 14. juuni 2012. aasta otsus (eelotsusetaotlus, mille on esitanud Conseil d’État — Prantsusmaa) — Association nationale d’assistance aux frontières pour les étrangers (ANAFE) versus Ministre de l’Intérieur, de l’Outre-mer, des Collectivités territoriales et de l’immigration
   (Kohtuasi C-606/10) (1)
   
   (Määrus (EÜ) nr 562/2006 - Isikute üle piiri liikumist reguleerivad ühenduse eeskirjad (Schengeni piirieeskirjad) - Artikkel 13 - Kolmandate riikide kodanikud, kellel on ajutine elamisluba - Siseriiklikud õigusnormid, mis keelavad mitmekordse viisa puudumisel kolmandate riikide kodanike naasmise selle liikmesriigi territooriumile, kes on ajutise elamisloa väljastanud - Mitmekordse viisa mõiste - Varasem haldustava, mis lubas naasta ilma mitmekordse viisata - Üleminekumeetmete vajadus - Puudumine)
   2012/C 227/04
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Hageja: Association nationale d’assistance aux frontières pour les étrangers (ANAFE)
   
      Kostja: Ministre de l’Intérieur, de l’Outre-mer, des Collectivités territoriales et de l’immigration
   
      Ese
   
   Eelotsusetaotlus — Conseil d’État — Euroopa Parlamendi ja nõukogu 15. märtsi 2006. aasta määruse (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) (ELT L 105, lk 1), artikli 5 lõike 4 punkti a ja artikli 13 tõlgendamine — Siseriiklikud õigusnormid, mis keelavad ajutist elamisluba omavate kolmanda riigi kodanike naasmise selle liikmesriigi territooriumile, kes on neile selle loa väljastanud, kui neil ei ole konsulaarasutuse väljastatud mitmekordset viisat — Mitmekordse viisa mõiste — Niisuguste riigi territooriumilt lahkunud kodanike suhtes üleminekumeetmete lubamine — Õiguskindluse ja õiguspärase ootuse põhimõtted
   
      Resolutsioon
   
   
               1.
            
            
               Euroopa Parlamendi ja nõukogu 15. märtsi 2006. aasta määruse (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) (muudetud Euroopa Parlamendi ja nõukogu 14. jaanuari 2009. aasta määrusega (EÜ) nr 81/2009), artiklis 13 ette nähtud norme kolmandate riikide kodanike sisenemiskeelu kohta saab kohaldada ka kolmandate riikide kodanike suhtes, kellele kehtib viisanõue ja kes soovivad Schengeni ala välispiiride kaudu naasta neile ajutise elamisloa väljastanud liikmesriiki teiste liikmesriikide territooriumile sisenemata.
            
         
               2.
            
            
               Määruse nr 562/2006 (muudetud määrusega nr 81/2009) artikli 5 lõike 4 punkti a tuleb tõlgendada nii, et liikmesriik, kes väljastab kolmanda riigi kodanikule mitmekordse viisa nimetatud sätte tähenduses, ei saa piirata Schengeni alale sisenemist ainult selle liikmesriigi territooriumil asuvate sisenemiskohtadega.
            
         
               3.
            
            
               Õiguskindluse ja õiguspärase ootuse kaitse põhimõtted ei kohusta kehtestama üleminekumeetmeid kolmandate riikide kodanikele, kes on liikmesriigi territooriumilt lahkunud nii, et neil oli ainult kuni elamisloa esmataotluse või varjupaigataotluse läbivaatamiseni väljastatud ajutine elamisluba, ja kes soovivad naasta sellele territooriumile pärast määruse nr 562/2006 (muudetud määrusega nr 81/2009) jõustumist.
            
         
      (1)  ELT C 72, 5.3.2011.